تورک سیلاح‌لی گوج‌لری طرفین‌دن، سوریه‌نین عفرین بؤلگه‌سینده داوام ائتدیریلن زیتون دالی عملیاتیندا ضررسیزلش‌دیریلن ترورچو ساییسی، 2 مین 21 اولدو.
باش قرارگاه رهبرلیگین‌دن وئریلن معلوماتا گؤره، عملیات چرچیوه‌سینده ترور تشکیلات‌لاری پ.ک.ک/ک.ج.ک/پ.ی.د-ی.پ.گ و داعش منسوب ترورچولارین تاثیرسیز حالا گتیریلمه‌سینه قارشی یئر و هاوا عملیات‌لاری داوام ائدیر.
عملیاتین 20 ژانویه‌ده باشلاماسین‌دان اعتباراً ضررسیزلش‌دیریلن ترورچو ساییسی 2 مین 21ه یوکسلیب.
بو آرادا، تورک سیلاح‌لی گوجلری و اؤزگور سوریه اوردوسو، عفرینین شمال-غربین‌دکی راجو محلینده شیخ محمدلی، دودو، سمالیک، ولیک‌لی وکاواندا کندلرینی ی.پ.گ/پ.ک.ک-داعشدن خیلاص ائتدی.
تورک سیلاح‌لی گوجلری و عملیات‌لارا دستک وئرن اؤزگور سوریه اوردوسو گوج‌لری، عملیاتین اوّلین‌دن بو یانا ی.پ.گ/پ.ک.ک-داعش‌ین ایشغالین‌داکی عفرینده بیری قصبه‌ده مرکزی، 80ی کند، 6سی کند آلتی یاشاییش و 20سی ایستراتژی داغ و یا تپه، بیری ی.پ.گ/پ.ک.ک-یا عایید بازا اولماقلا 109 نقطه تشکیلات‌دان خیلاص ائتدی.
